05/10/2015 | Administración LocalMunicipal
Oroso
Incoación de expediente de investigación de titularidade de ben. Camiño no núcleo de Eirís, parroquia de Cardama

ANUNCIO Investigación de titularidade de ben O 23/09/2015 o alcalde ditou a seguinte Resolución: “RESOLUCIÓN DA ALCALDÍA 899/2015 Logo de ver a solicitude do 08/08/2012 (RE 3995 do 08/08/2012) de incorporación ao Inventario Municipal de Bens dun suposto camiño publico no núcleo de Eirís, na parroquia de Cardama, presentada por don Manuel Rial Ramos. Logo de ver o informe do arquitecto municipal do 27/07/2015 que considera a posible existencia dun camiño público pero que non se atopa inscrito no Inventario Municipal. Co fin de clarexar a existencia ou non dun camiño público, como paso previo a resolver a solicitude de incorporación do mesmo ao Inventario Municipal de Bens presentada por Dolores Gema Fernandez Gil Tissir e tendo en conta os artigos 44, 45, 46, 49 e 50 do Real decreto 1372/1986, do 13 de xuño, polo que se aproba o Regulamento de bens das entidades locais, os artigos 80 e 81 da Lei 30/1992, do 26 de novembro, de réxime xurídico das administracións públicas e do procedemento administrativo común, RESOLVO: PRIMEIRO.–Que se incoe o expediente de investigación da titularidade do seguinte ben, que presuntamente pertence á corporación local, incorporando ao expediente todos os antecedentes e datos que consten relativos ao mesmo: – Camiño público no núcleo de Eirís, na parroquia de Cardama, Oroso, que discorre entre as fincas 824, 825, 823, 826 e 834 ata chegar a finca 792 (leiras referenciadas ao plano catastral) cunha superficie estimada de 112,50 m 2. SEGUNDO.–Expoñer esta Resolución ao público por un prazo de quince (15) días mediante a publicación de anuncio no Boletín Oficial da Provincia e no taboleiro de anuncios do Concello, abrindo un trámite de información pública por prazo dun mes, contado desde o día seguinte ao decimo quinto día de publicación, para que as persoas afectadas polo expediente de investigación poidan alegar por escrito todo o que consideren conveniente para o seu dereito. TERCEIRO.–Que se lles notifique aos afectados polo expediente de investigación que resulten coñecidos e identificables CUARTO.–Que se traslade o acordo de iniciación á Administración Xeral do Estado e á da Comunidade Autónoma para que, de ser o caso, poidan facer valer os seus dereitos e alegar o procedente. Oroso, 23 de setembro de 2015. O alcalde Ante min, o secretario Manuel Miras Franqueira Federico Suárez Cancelo” O presente acordo constitúe un acto de trámite, polo que, de conformidade co establecido no artigo 107 da Lei 30/1992, do 26 de novembro, de réxime xurídico das administración públicas e do procedemento administrativo común, poderá formular cantas alegacións estime oportunas para a súa consideración na resolución que poña fin ao procedemento. Igualmente, cando se estime que o dito acto decide directa ou indirectamente o asunto de fondo, determina a imposibilidade de continuar o procedemento, producen indefensión ou prexuízo irreparable a dereitos e intereses lexítimos, poderá interpoñerse no prazo de un mes a partir do día seguinte ao da súa notificación, recurso potestativo de reposición, que deberá fundamentar en calquera dos motivos de nulidade ou anulabilidade previstos nos artigos 62 e 63 da dita lei. Todo elo sen prexuízo da realización de cantas accións estime oportunas na defensa dos seus intereses lexítimos. Oroso, 23 de setembro de 2015. O alcalde Manuel Mirás Franqueira